డిజిటల్ తెలంగాణ

డిజిటల్ తెలంగాణ అనేది తెలంగాణ ప్రభుత్వ సమాచార, సాంకేతిక శాఖ ఆధ్వర్యంలో వారంరోజులపాటు నిర్వహించబడిన ఒక కార్యక్రమం. ఈ కార్యక్రమంలో భాగంగా 2015 జూలై 1 నుండి జూలై 6 వరకు వారం రోజులపాటు డిజిటల్ తెలంగాణపై అవగాహన కార్యక్రమాలు జరిగాయి.

 కార్యక్రమ నేపథ్యం 
మేక్ ఇన్ ఇండియా, క్లీన్ ఇండియా (స్వచ్ఛ్ భారత్) తర్వాత, భారత ప్రభుత్వం డిజిటల్ ఇండియా కార్యక్రమాన్ని రూపొందించింది. పౌరులు డిజిటల్ సాధికారతను ప్రారంభించడం, ప్రతి పౌరునికి డిజిటల్ మౌలిక సదుపాయాలను సులభతరం చేయడం, డిమాండ్‌పై పాలన & సేవలను అందించడం వంటి లక్ష్యాలతో రూపొందిన ఈ డిజిటల్ ఇండియా కార్యక్రమంలో భాగంగా తెలంగాణ ప్రభుత్వం, రాష్ట్ర ఐటీశాఖ మంత్రి కె.టి.రామారావు ఆధ్వర్యంలో డిజిటల్ తెలంగాణ కార్యక్రమానికి శ్రీకారం చుట్టింది. 

 కార్యక్రమ వివరాలు 
 జూలై 1న ప్రధాని మన్‌కీ బాత్
 జూలై 2న గ్రామస్థాయిలో అవగాహన సదస్సులు
 జూలై 3న డివిజినల్, జిల్లాస్థాయిలో డిజిటల్ తెలంగాణపై శిక్షణ
 జూలై 4న జిల్లాస్థాయిలో డిజిటల్ తెలంగాణపై పోటీలు, చర్చలు
 జూలై 5న హైదరాబాద్‌లో 5కె రన్, డిజిటల్ రాహ్‌గిరి
 జూలై 6న రాష్ట్రస్థాయిలో స్వచ్ఛ డిజిటల్ ఇండియా, అవార్డుల ప్రదానం, ఒప్పందాలపై సంతకాలు

 లక్ష్యాలు 
డిజిటల్ తెలంగాణ కార్యక్రమ లక్ష్యాలు:
 డిజిటల్ అక్షరాస్యత కార్యక్రమంలో భాగంగా కింద ప్రతి ఇంటిలో ఒక సభ్యుడిని డిజిటల్ అక్షరాస్యులుగా మార్చడం
 పాఠశాల కంప్యూటర్ అక్షరాస్యత కార్యక్రమంలో భాగంగా 6వ తరగతి నుండి ప్రతి విద్యార్థికీ కంప్యూటర్ల ప్రాథమికా అంశాలను నేర్పడం
 మీ-సేవ సేవల విస్తరణలో భాగంగా సాధ్యమైనన్ని ఎక్కువ మీ-సేవా సేవలను మొబైల్ ప్లాట్‌ఫామ్‌లోకి మార్చడం
 పౌరులకు మెరుగైన సేవలను అందించడానికి అన్ని ప్రభుత్వ సంస్థలకు సాంకేతిక పరిష్కారాలను గుర్తించడం
 ట్యాంక్ బండ్, నెక్లెస్ రోడ్, చార్మినార్, పబ్లిక్ గార్డెన్స్, రైల్వే స్టేషన్ తదితర ప్రాంతాల్లో వైఫై సదుపాయాలు కల్పించడం

 మూలాలు 

 బయటి లంకెలు 
 డిజిటల్ తెలంగాణ కార్యక్రమ అధికారిక వెబ్సైటు 

వర్గం:తెలంగాణ ప్రభుత్వం